# Hitchcock (pel·lícula)

Hitchcock és una pel·lícula biogràfica estatunidenca del 2012 dirigida per Sacha Gervasi, basada en el llibre de no-ficció Alfred Hitchcock and the Making of Psycho de Stephen Rebello. La pel·lícula es va estrenar en algunes ciutats el 23 de novembre de 2012 i l'estrena mundial va ser el 14 de desembre de 2012. A Catalunya es va estrenar el 1r de febrer de 2013.
Hitchcock se centra en la relació entre el director cinematogràfic Alfred Hitchcock (Anthony Hopkins) i la seva dona Alma Reville (Helen Mirren) durant el rodatge de Psicosi, una pel·lícula de terror controvertida que esdevingué un dels treballs més aclamats i influents de la carrera del director.
La pel·lícula ha estat doblada al català.

## Repartiment

* Anthony Hopkins com a Alfred Hitchcock
* Helen Mirren com a Alma Reville
* Scarlett Johansson com a Janet Leigh
* Toni Collette com a Peggy
* Danny Huston com a Whitfield Cook
* Jessica Biel com a Vera Miles
* Michael Stuhlbarg com a Lew Wasserman
* James D'Arcy com a Anthony Perkins
* Michael Wincott com a Ed Gein
* Kurtwood Smith com a Geoffrey Shurlock
* Richard Portnow com a Barney Balaban
* Ralph Macchio com a Joseph Stefano
* Wallace Langham com a Saul Bass
* Paul Schackman com a Bernard Herrmann
* Richard Chassler com a Martin Balsam
* Josh Yeo com a John Gavin

## Premis i nominacions

| Premi | Categoria | Guardonats i nominats | Resultat |
| Premis Oscar | Millor maquillatge | Howard Berger, Peter Montagna i Martin Samuel | Nominats |
| Alliance of Women Film Journalists | Actriu desafiant l'edat i l'edatisme | Helen Mirren | Nominada |
| Premi BAFTA | Millor actriu | Helen Mirren | Nominada |
| Premi BAFTA | Millor maquillatge i perruqueria | | Nominat |
| Dallas-Fort Worth Film Critics Association | Millor actriu | Helen Mirren | Nominada |
| Globus d'Or | Millor actriu dramàtica | Helen Mirren | Nominada |
| Houston Film Critics Society | Millor banda sonora | | Nominada |
| London Film Critics Circle | Millor actriu britànica de l'any | Helen Mirren | Nominada |
| Phoenix Film Critics Society | Millor actor | Anthony Hopkins | Nominat |
| Phoenix Film Critics Society | Millor banda sonora original | Danny Elfman | Nominat |
| Premis Saturn | Millor pel·lícula independent | | Nominada |
| Premis Saturn | Millor actriu | Helen Mirren | Nominada |
| Premis Saturn | Millor maquillatge | Gregory Nicotero, Howard Berger, Peter Montagna i Julie Hewitt | Nominats |
| Premi del Sindicat d'Actors de Cinema | Millor actriu | Helen Mirren | Nominada |
| St. Louis Gateway Film Critics Association | Millor actriu | Helen Mirren | Nominada |
| St. Louis Gateway Film Critics Association | Millor escena | Anthony Hopkins a l'entrada dirigint la música / la reacció del públic durant l'escena de la dutxa de "Psicosi" | Guanyadora |
| Washington DC Area Film Critics Association | Millor actriu | Helen Mirren | Nominada |

## Referències

* ↑ Rosen, Christopher. «SHOCKER: Fox Searchlight Throws 'Hitchcock' Into Oscar Race» (en anglès). Huffington Post, 20-09-2012. [Consulta: 23 abril 2020].
* ↑ «"Hitchcock" és l'estrena destacada de la setmana». Catalunya Ràdio, 01-03-2013. [Consulta: 23 abril 2020].
* ↑ Salvà, Bernat. «Alma, l'ànima d'Alfred Hitchcock». El Punt Avui, 01-02-2013. [Consulta: 23 abril 2020].
* ↑ «La història oculta del rodatge de 'Psicosi', al tràiler de 'Hitchcock'». Diari Ara, 14-11-2012. [Consulta: 23 abril 2020].
* ↑ «Anthony Hopkins és "Hitchcock"». TV3, 22-04-2020. [Consulta: 23 abril 2020].
* ↑ Knegt, Peter. «‘Silver Linings,’ ‘Lincoln,’ ‘Les Mis' Lead SAG Award Nominations» (en anglès). IndieWire, 12-12-2012. [Consulta: 23 abril 2020].

## Bibliografia

* NPR Staff. «Fact Checking 'Hitchcock': The Man, The Movie and the Myth». NPR, 18-12-2012. [Consulta: 30 desembre 2012].

## Enllaços externs

* Hitchcock - Lloc web oficial